|  |  |  |
| --- | --- | --- |
|  | **ROMÂNIA****MINISTERUL EDUCAŢIEI NAȚIONALE****UNIVERSITATEA „VASILE ALECSANDRI” DIN BACĂU****Calea Mărăşeşti, Nr. 157, Bacău 600115****Tel. +40-234-542411, tel./fax +40-234-545753**[**www.ub.ro**](http://www.ub.ro/)**; e-mail:** **rector@ub.ro** |  |

**Campanie de promovare a Programului START-UP NATION ROMÂNIA**

**la Universitatea „Vasile Alecsandri” din Bacău**

**Comunicat de presă**

 Consiliul Județean Bacău, în parteneriat cu Ministerul pentru Mediul de Afaceri, Comerț și Antreprenoriat prin Oficiul Teritorial pentru IMM și Cooperație Iași, dar și cu Universitatea „Vasile Alecsandri” din Bacău a organizat o sesiune de informare, joi 30 martie 2017, privind Programul START-UP NATION, care încurajează spiritul antreprenorial în rândul tinerilor, dar și stimulează înființarea de noi întreprinderi mici și mijlocii, conform Ordonanței 10/2017 aprobate de executiv.

Rectorul Universităţii „Vasile Alecsandri” din Bacău, Prof.univ.dr.ing. Carol SCHNAKOVSZKY a declarat: „Suntem bucuroşi că găzduim o întâlnire a campaniei de promovare a Programului *START-UP NATION*, care sprijină antreprenoriatul şi creează oportunităţi pentru tineri de a-şi deschide o afacere”.

Secretarul de Stat din cadrul Secretariatului General al Guvernului, Adrian MLĂDINOIU a precizat că guvernul susţine ferm acest program pentru ca tinerii să rămână în România şi să-şi pună în practică ideile de buisness.

Secretarul de Stat din cadrul Ministerului pentru Mediul de Afaceri, Comerț și Antreprenoriat, Harry-Ilan LAUFER a susţinut că tinerii, studenții, absolvenți, dar și persoanelor familiarizate cu mediul de afaceri au fost încurajate să aplice pentru acest program de ajutor pentru că astfel sprijină dezvoltarea economică a statului, simultan cu crearea de noi locuri de muncă.

*START-UP NATION*, potrivit inițiatorilor de proiect, va finanța sociețățile înființate de la data de 30 ianuarie 2017, dacă îndeplinesc trei condiții de eligibilitate: să creeze minim un loc de muncă, să mențină locul de muncă minim 2 ani și să aibă înființată firma după 30 ianuarie anul acesta, pentru a primi 200 000 lei pentru a începe afacerea şi a avea acoperite cheltuielile privind salariile pe un an, chirie, echipamente și utilaje. Încrierile se fac începând cu data de 1 mai 2017, în termen de 15 zile lucrătoare pe portalul Agenției Pentru Implementarea Proiectelor și Programelor pentru IMM-URI ([www.aippimm.ro](http://www.aippimm.ro)), având oportunitatea de a fi finanțaţi 10 000 mii de beneficiari. De asemenea, a fost adusă în discuție problema birocrației din România care se pare că a dat de gândit guvernaților, care susțin că se lucrează intens la debirocratizarea la nivelul departamentelor de implementare a proiectului, avându-se în vedere ca în viitorul apropiat să ajungem să deschidem o firmă chiar și într-o zi.

Prorector pentru etica şi imaginea universităţii,

Conf. univ. dr. Cristina CÎRTIŢĂ-BUZOIANU